**Леанід Ціханавіч Ерын** (17 лістапада 1951, Орша, Віцебская вобласць) — беларускі ваенны і дзяржаўны дзеяч, старшыня КДБ РБ (2000—2004). Генерал-лейтэнант.

Біяграфія
---------

Нарадзіўся 17 лістапада 1951 года ў горадзе Орша Віцебскай вобласці.

У 1973 годзе скончыў Беларускі інстытут інжынераў чыгуначнага транспарта.

У 1975—1986 гадах працаваў на розных пасадах ва УКДБ па Віцебскай вобласці.

У 1981 годзе скончыў Чырванасцяжны інстытут КДБ СССР.

У 1982—1985 гг. праходзіў воінскую службу ў Афганістане.

У 1986—1989 гг. працаваў у цэнтральным апараце КДБ БССР.

У 1989—1995 гг. працаваў у Цэнтральным апараце КДБ СССР, узначальваў Упраўленне ФСБ РФ па Маскве і Маскоўскай вобласці.

20 кастрычніка 1995 года прызначаны намеснікам старшыні Камітэта дзяржаўнай бяспекі Рэспублікі Беларусь

20 снежня 1995 года прызначаны першым намеснікам старшыні Камітэта дзяржаўнай бяспекі Рэспублікі Беларусь і вызвалены ад пасады намесніка старшыні Камітэта дзяржаўнай бяспекі Рэспублікі Беларусь.

25 верасня 2000 года прызначаны начальнікам Службы бяспекі Прэзідэнта Рэспублікі Беларусь.

27 лістапада 2000 года прызначаны старшынёй Камітэта дзяржаўнай бяспекі Рэспублікі Беларусь (замест Уладзіміра Мацкевіча) і вызвалены ад пасады начальніка Службы бяспекі прэзідэнта Рэспублікі Беларусь (вакансію 4 снежня 2000 г. заняў Генадзь Нявыглас).

21 верасня 2001 года Савет міністраў Рэспублікі Беларусь склаў паўнамоцтвы перад новаабраным прэзідэнтам.

25 верасня 2001 года прызначаны старшынёй Камітэта дзяржаўнай бяспекі Рэспублікі Беларусь.

18 лістапада 2004 года вызвалены ад пасады старшыні Камітэта дзяржаўнай бяспекі Рэспублікі Беларусь і залічаны ў распараджэнне Камітэта дзяржаўнай бяспекі Рэспублікі Беларусь.

Пераехаў у Маскву. На дадзены момант з’яўляецца дараднікам кіраўніка Расійскіх чыгунак.

Узнагароды
----------

* медаль «У памяць 10-годдзя вываду савецкіх войск з Афганістана» (1999).

Сям’я
-----

Жанаты, мае сына.

Зноскі
------

1. ↑  Указ № 435
2. ↑  Указ № 511
3. ↑  Указ № 626
4. ↑  Указ № 544

Літаратура
----------

* В. Н. Надтачаев / Военная контрразведка Беларуси: *Судьбы, трагедии, победы*. — Мн. «Кавалер», 2008, ISBN 978-985-6053-36-1

Спасылкі
--------

* Старонка на праекце «Хто ёсць хто ў РБ» Архівавана 9 студзеня 2011.  (руск.)

| Старшыні Камітэта дзяржаўнай бяспекі Рэспублікі Беларусь |
| --- |
|  | 
Эдуард Шыркоўскі (1991—1994) •
Генадзь Лавіцкі (люты 1994 — ліпень 1994) •
Уладзімір Ягораў (1994—1995) •
Уладзімір Мацкевіч (1995—2000) •
Леанід Ерын (2000—2004) •
Сцяпан Сухарэнка (2005—2007) •
Юрый Жадобін (2007—2008) •
Вадзім Зайцаў (2008—2012) •
Валерый Вакульчык (2012—2020) •
Іван Тэртэль (з 2020)
 |


| ⛭Начальнікі Службы бяспекі Прэзідэнта Рэспублікі Беларусь |
| --- |
| 
* Вячаслаў Каралёў (1994—1995)
* Юрый Бародзіч (1995—1998)
* *Уладзімір Кужанаў* (1998—1999)
* Уладзімір Навумаў (1999—2000)
* Леанід Ерын (2000)
* Генадзь Нявыглас (2000—2001)
* *Уладзімір Клімаў* (2001)
* Яўген Двярніцкі (2001—2003)
* Юрый Жадобін (2003—2007)
* Андрэй Уцюрын (2007—2014)
* Віктар Шынкевіч (2014—2016)
* Андрэй Паўлючэнка (2016—2017)
* Дзмітрый Шахраеў (з 2017)

 |
| *курсівам* пазначаныя выканаўцы абавязкаў |

|  |  |
| --- | --- |
| ⚙️   Слоўнікі і энцыклапедыі | OpenSanctions |